b'\n_START_ARTICLE_\nBillboard Hot 100\n_START_PARAGRAPH_\nBillboard Hot 100 je tedenska lestvica stotih najbolj priljubljenih glasbenih singlov v Zdru\xc5\xbeenih dr\xc5\xbeavah Amerike, ki jo vsak \xc4\x8detrtek izdaja ameri\xc5\xa1ka revija Billboard in vplivno merilo priljubljenosti v ameri\xc5\xa1ki glasbeni industriji ter zagotovo najvplivnej\xc5\xa1a lestvica singlov na svetu._NEWLINE_Uvrstitev se ra\xc4\x8duna na podlagi podatkov, ki jih posreduje agencija za tr\xc5\xbene raziskave ACNielsen. Merila vklju\xc4\x8dujejo prodajo singlov (tako na fizi\xc4\x8dnih nosilcih kot v digitalnih formatih) pri izbranih trgovcih, streaming iz spleta in poslu\xc5\xa1anost na radiu. Slednjo ugotavljajo iz pogostosti predvajanja na vzorcu ameri\xc5\xa1kih radijskih postaj in ocen \xc5\xa1tevila poslu\xc5\xa1alcev teh postaj v \xc4\x8dasu predvajanja. Dodatna komponenta so \xc5\xa1e predvajanja na zahtevo pri vzorcu spletnih ponudnikov glasbe._NEWLINE_4. avgusta 1958 je bila objavljena prva tedenska lestvica Hot 100 ko je prvo mesto zasedla skladba "Poor Little Fool" od Ricky Nelsona. Do trenutno zadnje objave 3. avgusta 2019, ko je na prvem mestu "Old Town Road" od Lil Nas X featuring Billy Ray Cyrus se je na prvem mestu lestvice zvrstilo 1,086 razli\xc4\x8dnih singlov. Od tega samo sedem neangle\xc5\xa1kih.'